ചുവന്ന ബാഗ് ഉയര്ത്തി തീവണ്ടി നിര്ത്തിച്ചു വിദ്യാര്ഥികളെത്തേടി ആര്.പി.എഫ്. സ്കൂളിലെത്തി താനൂര്: റെയില്വേ ട്രാക്കില് കയറി തീവണ്ടിക്കുനേരെ തമാശയ്ക്ക് ചുവന്ന ബാഗ് ഉയര്ത്തി തീവണ്ടി നിര്ത്തിച്ച് വിദ്യാര്ത്ഥികള്. അപായസൂചനയാണെന്ന് മനസ്സിലായതിനെത്തുടര്ന്ന് തീവണ്ടി നിന്നു. കളി കാര്യമായതോടെ പേടിച്ചു പോയ കുട്ടികള് ഓടി മറഞ്ഞു. ബുധനാഴ്ച രാവിലെ ഒന്പതുമണിയോടെ താനൂര് റെയില്വേ സ്റ്റേഷനു സമീപം എറണാകുളംകണ്ണൂര് ഇന്റര്സിറ്റി എക്സ്പ്രസ് തീവണ്ടിയാണ് വിദ്യാര്ഥികള് നിര്ത്തിച്ചത്. സംഭവം നടന്ന് ഒരു മണിക്കൂറിനുള്ളില് ആര്.പി.എഫ്. ഉദ്യോഗസ്ഥര്ക്ക് വിദ്യാര്ഥികളാണ് സംഭവത്തിനുപിന്നിലെന്ന് ബോധ്യപ്പെട്ടു. തുടര്ന്ന് നടത്തിയ അന്വേഷണത്തില് ഈ വിദ്യാര്ത്ഥികള് ഓപ്പണ് സ്കൂള് സംവിധാനത്തില് താനൂര് കാട്ടിലങ്ങാടി സ്കൂളില് പരീക്ഷ എഴുതാന് എത്തിയവരാണെന്നും കണ്ടെത്തി. വിദ്യാര്ത്ഥികള് പരീക്ഷയെഴുതി കഴിയുന്നതുവരെ സ്കൂളില് കാത്തിരുന്ന ആര്.പി.എഫ്. ഉദ്യോഗസ്ഥര് പരീക്ഷ കഴിഞ്ഞ് പുറത്തിറങ്ങിയവരെ ചോദ്യംചെയ്തു. തീവണ്ടി നിര്ത്തിച്ചവരെ കണ്ടെത്തുകയും പ്രായപൂര്ത്തിയാകാത്ത വിദ്യാര്ഥികളാണ് തെറ്റ് ചെയ്തതെന്ന് ബോധ്യപ്പെട്ടതിനാല് താക്കീത് ചെയ്ത് വിട്ടയക്കുകയുമായിരുന്നു.The post ചുവന്ന ബാഗ് ഉയര്ത്തി തീവണ്ടി നിര്ത്തിച്ചു വിദ്യാര്ഥികളെത്തേടി ആര്.പി.എഫ്. സ്കൂളിലെത്തി first appeared on MalayalamExpressOnline.